CELEX: 52005PC0376
Language: da
Date: 2005-08-18
Title: Forslag til Rådets beslutning om bemyndigelse af Letland til at anvende en foranstaltning, der fraviger artikel 21 i Rådets sjette direktiv (77/388/EØF) om harmonisering af medlemsstaternes lovgivning om omsætningsafgifter

Vigtig juridisk meddelelse

|

52005PC0376

Forslag til Rådets beslutning om bemyndigelse af Letland til at anvende en foranstaltning, der fraviger artikel 21 i Rådets sjette direktiv (77/388/EØF) om harmonisering af medlemsstaternes lovgivning om omsætningsafgifter  /* KOM/2005/0376 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 18.8.2005KOM(2005) 376 endeligForslag tilRÅDETS BESLUTNINGom bemyndigelse af Letland til at anvende en foranstaltning, der fraviger artikel 21 i Rådets sjette direktiv (77/388/EØF) om harmonisering af medlemsstaternes lovgivning om omsætningsafgifter(forelagt af Kommissionen)BEGRUNDELSEBAGGRUNDEN FOR FORSLAGET |Begrundelse og formål I henhold til artikel 27, stk. 1, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter - Det fælles merværdiafgiftssystem: ensartet beregningsgrundlag, kan Rådet med enstemmighed på forslag af Kommissionen give en medlemsstat tilladelse til at indføre særlige foranstaltninger, der fraviger bestemmelserne i direktivet, for at forenkle afgiftsopkrævningen eller for at undgå visse former for svig eller unddragelse. Ved brev registreret i Kommissionens Generalsekretariat den 16. marts 2005 har Letland anmodet om tilladelse til at forlænge anvendelsen af en fravigelse for transaktioner med tømmer, der var blevet indrømmet for en begrænset periode ved tiltrædelsesakten. I overensstemmelse med artikel 27, stk. 2, i direktiv 77/388/EØF underrettede Kommissionen ved brev af 10. maj 2005 de øvrige medlemsstater om Letlands anmodning. Ved brev af 31. maj 2005 underrettede Kommissionen Letland om, at den var i besiddelse af alle de oplysninger, som den fandt nødvendige for at kunne vurdere anmodningen. |Generel baggrund Tømmermarkedet i Letland er domineret af små lokale virksomheder og selvstændige leverandører, som ofte har vist sig at være midlertidige selskaber, der som sådan er vanskelige at kontrollere for skattevæsenet og befordrende for momssvig. Den mest udbredte form for afgiftsunddragelse består i, at der faktureres leverancer, hvorefter den pågældende virksomhed ophører uden at have betalt afgifter, men efter at have overdraget kunden en gyldig faktura, som muliggør afgiftsfradrag. Med henblik på at hindre momssvig blev der indføjet en særlig bestemmelse i den lettiske momslov. Denne bestemmelse, som fraviger bestemmelserne i artikel 21 i direktiv 77/388/EØF, fastsætter, at det for transaktioner i forbindelse med tømmer i visse tilfælde er modtageren af varerne eller ydelserne, der er den momspligtige. Ordningen anvendes på leveringer af varer og ydelser inden for Letlands område og har ingen indvirkning på grænseoverskridende transaktioner. Kommissionen forstår, at denne ordning har gjort det muligt for Letland effektivt at begrænse risikoen for afgiftsunddragelse, og at den har forenklet proceduren for momsopkrævning på tømmermarkedet. Kommissionen finder det derfor hensigtsmæssigt at bemyndige Letland til fortsat at anvende denne særlige foranstaltning. |Gældende bestemmelser på det område, som forslaget vedrører Det drejer sig om en fravigelse, der blev indrømmet ved tiltrædelsesakten, kapitel 7, punkt 1, litra b) i bilag VIII. |Overensstemmelse med andre EU-politikker og -mål Ikke relevant. |HØRING AF INTERESSEREDE PARTER OG KONSEKVENSANALYSE |Høring af interesserede parter |Ikke relevant |Ekspertbistand |Der har ikke været behov for ekstern ekspertbistand. |Konsekvensanalyse Da formålet med beslutningsforslaget er at bekæmpe momsunddragelse i Letland, har det en potentiel positiv økonomisk virkning. Virkningen vil i alle tilfælde være begrænset på grund af fravigelsens snævre anvendelsesområde. |FORSLAGETS RETLIGE ASPEKTER |Resumé af forslaget Letland bemyndiges til at udvide anvendelsen af en foranstaltning om anvendelse af en reverse charge-ordning for transaktioner i forbindelse med tømmer, der fraviger artikel 21 i Rådets sjette momsdirektiv 77/388/EØF. |Retsgrundlag Artikel 27, stk. 1, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter - Det fælles merværdiafgiftssystem: ensartet beregningsgrundlag. |Subsidiaritetsprincippet Forslaget falder ind under Fællesskabets enekompetence. Subsidiaritetsprincippet finder derfor ikke anvendelse. |Proportionalitetsprincippet Forslaget er i overensstemmelse med proportionalitetsprincippet af følgende grunde: |Beslutningen giver bemyndigelse til en medlemsstat på dennes egen anmodning og udgør ikke en forpligtelse. |I betragtning af fravigelsens begrænsede anvendelsesområde står den særlige foranstaltning i rimeligt forhold til det tilstræbte mål. |Reguleringsmiddel/-form |Foreslåede midler: andre. |Andre reguleringsmidler er ikke hensigtsmæssige af følgende grund: I henhold til artikel 27 i Rådets sjette direktiv 77/388/EØF om harmonisering af medlemsstaternes lovgivning om omsætningsafgifter kan kun Rådet træffe beslutning. |BUDGETMÆSSIGE KONSEKVENSER |Forslaget har ingen virkning på Fællesskabets budget. |SUPPLERENDE OPLYSNINGER |Fornyet gennemgang/revision/udløbsklausul |Forslaget indeholder en udløbsklausul. |1.  Forslag tilRÅDETS BESLUTNINGom bemyndigelse af Letland til at anvende en foranstaltning, der fraviger artikel 21 i Rådets sjette direktiv (77/388/EØF) om harmonisering af medlemsstaternes lovgivning om omsætningsafgifter(Kun den lettiske udgave er autentisk)RÅDET FOR DEN EUROPÆISKE UNION HARunder henvisning til traktaten om oprettelse af Det Europæiske Fællesskab,under henvisning til Rådets direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter - Det fælles merværdiafgiftssystem: ensartet beregningsgrundlag[1], særlig artikel 27,under henvisning til forslag fra Kommissionen[2], ogud fra følgende betragtninger:(1) I henhold til artikel 27, stk. 1, i Rådets sjette direktiv 77/388/EØF kan Rådet med enstemmighed på forslag af Kommissionen give en medlemsstat tilladelse til at indføre særlige foranstaltninger, der fraviger bestemmelserne i direktivet, for at forenkle afgiftsopkrævningen eller for at undgå visse former for svig eller unddragelse.(2) Ved brev registreret i Kommissionens Generalsekretariat den 16. marts 2005 har Letland anmodet om tilladelse til at udvide anvendelsen af en fravigelse for transaktioner i forbindelse med tømmer.(3) I overensstemmelse med artikel 27, stk. 2, i direktiv 77/388/EØF underettede Kommissionen ved brev af 10. maj 2005 de øvrige medlemsstater om Letlands anmodning. Ved brev af 31. maj 2005 underrettede Kommissionen Letland om, at den var i besiddelse af alle de oplysninger, som den fandt nødvendige for at kunne vurdere anmodningen.(4) Tømmermarkedet i Letland er domineret af små lokale virksomheder og enkeltstående leverandører. Den særlige karakter af tømmermarkedet og de involverede virksomheder har givet anledning til svigmomssvig, som skattemyndighederne har haft svært ved at kontrollere. Med henblik på at hindre det pågældende misbrug blev der indføjet en særlig bestemmelse i den lettiske momslov, som fastsatte, at afgiftspligten i visse tilfælde påhviler den afgiftspligtige person, som aftager den afgiftspligtige vare eller ydelse.(5) I henhold til artikel 21, stk. 1, i direktiv 77/388/EØF i den version, der fremgår af artikel 28g i direktivet, påhviler merværdiafgiften ved indenlandsk virksomhed normalt den afgiftspligtige, som leverer varer eller ydelser. Ved tiltrædelsesakten af 2003[3], kapitel 7, punkt 1, litra b) i bilag VIII, fik Letland imidlertid tilladelse til for en begrænset periode fortsat at anvende den lettiske procedure for momsopkrævning ved transaktioner med tømmer.(6) Kommissionen forstår, at denne ordning har gjort det muligt for Letland effektivt at begrænse risikoen for afgiftsunddragelse, og at den har forenklet proceduren for momsopkrævning på tømmermarkedet.(7) Fravigelsen har ingen negativ virkning på De Europæiske Fællesskabers egne indtægter i form af moms -VEDTAGET FØLGENDE BESLUTNING:Eneste artikelSom en fravigelse fra artikel 21, stk. 1, litra a), i direktiv 77/388/EØF i den version, der fremgår af artikel 28g i direktivet, bemyndiges Letland til fortsat at udpege modtageren som den momspligtige ved transaktioner med tømmer indtil den 31. december 2009.Denne beslutning er rettet til Republikken Letland.Udfærdiget i Bruxelles, denPå Rådets vegneFormand [1] EFT L 145 af 13.6.1977, s. 1. Senest ændret ved direktiv 2004/66/EF (EUT L 168 af 1.5.2004, s. 35).[2] EUT C af , s. .[3] EUT L 236 af 23.9.2003, s. 33.